Gustaf Lewenhaupt

Carl Gustaf Sixtensson Lewenhaupt (20. elokuuta 1879 Örebro – 7. elokuuta 1962 Tukholma) oli ruotsalainen esteratsastaja, nykyaikainen viisiottelija ja olympiavoittaja. Hänen seuransa oli tukholmalainen K1 IF. 

Lewenhaupt osallistui olympialaisiin kerran, Tukholmassa 1912. Hän sijoittui tuolloin esteratsastuksen henkilökohtaisessa kilpailussa jaetulle yhdeksännelle sijalle ja oli mukana maansa kultaa voittaneessa joukkueessa. Lewenhaupt oli nykyaikaisessa viisiottelussa kyseisissä kisoissa seitsemästoista. Myös Gustafin veli Charles oli ratsastaja.

Lähteet 

 Lewenhauptin profiili sports-reference.com -sivustolla

Viitteet 

Ruotsalaiset esteratsastajat
Ruotsalaiset nykyaikaiset viisiottelijat
Ruotsalaiset olympiamitalistit
Vuonna 1879 syntyneet
Vuonna 1962 kuolleet